erhwenkuo/poetry-chinese-zhtw huggingface dataset:
寂上人院聯句
作者：皮日休（唐）

癭床空默坐，清景不知斜。暗數菩提子，閑看薜荔花。——皮日休有情惟墨客，無語是禪家。背日聊依桂，嘗泉欲試茶。——陸龜蒙石形蹲玉虎，池影閃金蛇。經笥安巖匼，瓶囊掛樹椏。——皮日休書傳滄海外，龕寄白雲涯。竹色寒淩箔，燈光靜隔紗。——陸龜蒙趁幽翻小品，逐勝講南華。莎彩融黃露，蓮衣染素霞。——皮日休水堪傷聚沫，風合落天葩。若許傳心印，何辭古堞賒。——陸龜蒙
獨在開元寺避暑，頗懷魯望，因飛筆聯句
作者：皮日休（唐）

煩暑雖難避，僧家自有期。泉甘於馬乳，苔滑似龍漦。——皮日休任誕襟全散，臨幽榻旋移。松行將雅拜，篁陣欲交麾。——陸龜蒙望塔青髇識，登樓白鴿知。石經森欲動，珠像儼將怡。——皮日休筠簟臨杉穗，紗巾透雨絲。靜譚蟬噪少，涼步鶴隨遲。——皮日休煙重回蕉扇，輕風拂桂帷。對碑吳地說，開卷梵天詞。——陸龜蒙積水魚梁壞，殘花病枕欹。懷君瀟灑處，孤夢繞罘罳。——陸龜蒙
寒夜文宴聯句
作者：皮日休（唐）

文星今夜聚，應在鬥牛間。——皮日休載石人方至，乘槎客未還。——張賁送觴繁露曲，徵句白雲顏。——陸龜蒙節奏惟聽竹，從容只話山。——皮日休理窮傾秘藏，論猛折玄關。——張賁酃酒分中綠，巴箋擘處殷。——陸龜蒙清言聞後醒，強韻壓來艱。——皮日休犀柄當風揖，瓊枝向月攀。——張賁松吟方eP々，泉夢憶潺潺。——陸龜蒙一會文章草，昭明不可刪。——皮日休
藥名聯句
作者：皮日休（唐）

為待防風餅，須添薏苡杯。——張賁香然柏子後，尊泛菊花來。——皮日休石耳泉能洗，垣衣雨為裁。——陸龜蒙從容犀局靜，斷續玉琴哀。——張賁白芷寒猶採，青箱醉尚開。——皮日休馬銜衰草臥，烏啄蠹根回。——陸龜蒙雨過蘭芳好，霜多桂末摧。——張賁朱兒應作粉，雲母詎成灰。——皮日休藝可屠龍膽，家曾近燕胎。——陸龜蒙牆高牽薜荔，障軟撼玫瑰。——張賁鸓鼠啼書戶，蝸牛上研臺。——皮日休誰能將槁本，封與玉泉才。——陸龜蒙
寒夜聯句
作者：陸龜蒙（唐）

靜境揖神凝，寒華射林缺。——陸龜蒙清知思緒斷，爽覺心源徹。——皮日休高唱戛金奏，朗詠鏗玉節。——陸龜蒙我思方泬寥，君詞複淒切。——皮日休況聞風篁上，擺落殘凍雪。——陸龜蒙寂爾萬籟清，皎然諸靄滅。——皮日休西窗客無夢，南浦波應結。——陸龜蒙河光正如劍，月魄方似玦。——皮日休短燼不禁挑，冷毫看欲折。——陸龜蒙何夕重相期，濁醪還為設。——皮日休
開元寺樓看雨聯句
作者：陸龜蒙（唐）

海上風雨來，掀轟雜飛電。登樓一憑檻，滿眼蛟龍戰。——陸龜蒙須臾造化慘，倏忽堪輿變。萬戶響戈鋋，千家披組練。——皮日休群飛拋輪石，雜下攻城箭。點急似摧胸，行斜如中面。——陸龜蒙細灑魂空冷，橫飄目能眩。垂簷珂佩喧，zh瓦珠璣濺。——皮日休無言九陔遠，瞬息馳應遍。密處正垂緪，微時又懸線。——陸龜蒙寫作玉界破，吹為羽林旋。翻傷列缺勞，卻怕豐隆倦。——皮日休遙瞻山露色，漸覺雲成片。遠樹欲鳴蟬，深簷尚藏燕。——陸龜蒙殘雷隱轔盡，反照依微見。天光潔似磨，湖彩熟於練。——皮日休疏帆逗前渚，晚磬分涼殿。接思強揮毫，窺詞幾焚研。——陸龜蒙佶慄烏皮幾，輕明白羽扇。畢景好疏吟，餘涼可清宴。——皮日休君攜下高磴，僧引還深院。駁蘚淨鋪筵，低松濕垂鬋。——陸龜蒙齋明乍虛豁，林霽逾蔥蒨。早晚重登臨，欲去多離戀。——皮日休
報恩寺南池聯句
作者：陸龜蒙（唐）

古岸涵碧落，——陸龜蒙虛軒明素波。坐來魚陣變，——皮日休吟久菊□多。秋草分杉露，——嵩起危橋下竹坡。遠峰青髻並，——陸龜蒙□□□髯和。趙論寒仍講，——皮日休支硎僻亦過。齋心曾養鶴，——嵩起揮翰好邀鵝。倚石收奇藥，——陸龜蒙臨溪藉淺莎。桂花晴似拭，——皮日休荷鏡曉如磨。翠出牛頭聳，——嵩起苔深馬跡跛。傘欹從野醉，——陸龜蒙巾側任田歌。跁跒松形矮，——皮日休般跚檜樾矬。香飛僧印火，——嵩起泉急使鑣珂。菱鈿真堪帖，——陸龜蒙蓴絲亦好拖。幾時無一事，——皮日休相伴著煙蘿。——嵩起
天臺禪院聯句
作者：安守範（唐）

偶到天臺院，因逢物外僧。——安守範忘機同一祖，出語離三乘。——楊鼎夫樹老中庭寂，窗虛外境澄。——周述片時松影下，聯續百千燈。——李仁肇
江南暮春寄家
作者：李紳（唐）

雒陽城見梅迎雪，魚口橋逢雪送梅。劍水寺前芳草合，想得心知近寒食，潛聽喜鵲望歸來。
奉酬樂天立秋夕有懷見寄
作者：李紳（唐）

深夜星漢靜，秋風初報涼。階篁淅瀝響，露葉參差光。冰兔半升魄，銅壺微滴長。薄帷乍飄卷，襟帶輕搖颺。此際昏夢清，斜月滿軒房。屣履步前楹，劍戟森在行。重城宵正分，號鼓互相望。獨坐有所思，夫君鸞鳳章。天津落星河，一葦安可航。龍泉白玉首，魚服黃金裝。報國未知效，惟鵜徒在梁。裴回顧戎旃，顥氣生東方。衰葉滿欄草，斑毛盈鏡霜。羸牛未脫轅，老馬強騰驤。吟君白雪唱，慚愧巴人腸。
山出雲
作者：李紳（唐）

杳靄祥雲起，飄颺翠嶺新。縈峰開石秀，吐葉間松春。林靜翻空少，山明度嶺頻。回崖時掩鶴，幽澗或隨人。姑射朝凝雪，陽臺晚伴神。悠悠九霄上，應坐玉京賓。
上黨奏慶雲見
作者：李紳（唐）

飛龍久馭宇，真氣尚興雲。五色傳嘉瑞，千齡表聖君。從風忽蕭索，依漢更氛氳。影徹天初霽，光鮮日未曛。表祥近自遠，垂化聚還分。寧作無依者，空傳陶令文。
華山慶雲見
作者：李紳（唐）

聖主祠名嶽，高峰發慶雲。金柯初繚繞，玉葉漸氛氳。氣色含珠日，晴夫吐翠雰。依稀來鶴態，彷彿列山群。萬樹流光影，千潭寫錦文。蒼生欣有望，祥瑞在吾君。
欲到西陵寄王行周
作者：李紳（唐）

西陵沙岸迴流急，船底粘沙去岸遙。驛吏遞呼催下纜，欲責舟人無次第，自知貪酒過春潮。
華頂
作者：李紳（唐）

欲向仙峰煉九丹，獨瞻華頂禮仙壇。石標琪樹淩空碧，浮生未有從師地，空誦仙經想羽翰。
鶯鶯歌
作者：李紳（唐）

伯勞飛遲燕飛疾，垂楊綻金花笑日。綠窗嬌女字鶯鶯，門掩重關蕭寺中，芳草花時不曾出。
贈毛仙翁
作者：李紳（唐）

憶昔我祖神仙主，玄元皇帝周柱史。曾師軒黃友堯湯，穆王粗識神仙事，八極輪蹄方逞志。鶴發韜真世不知，仙兄受術幾千年，已是當時駕鴻客。海光悠容天路長，桂窗一別三千春，秦妃鏡裡娥眉新。忽控香虯天上去，九州爭奪無時休，八駿垂頭避豺虎。我亦玄元千世孫，百年命促奔馬疾，愁腸盤結心摧崒。今朝稽首拜仙兄，
和晉公三首
作者：李紳（唐）

鳳儀常欲附，蚊力自知微。願假樽罍末，膺門自此依。貂蟬公獨步，鴛鷺我同群。插羽先飛酒，交鋒便著文。窮陰初莽蒼，離思漸氛氳。殘雪午橋岸，斜陽伊水濱。
古風二首
作者：李紳（唐）

春種一粒粟，秋成萬顆子。四海無閒田，農夫猶餓死。鋤禾日當午，汗滴禾下土。誰知盤中餐，粒粒皆辛苦。
柳二首
作者：李紳（唐）

陶令門前罥接籬，亞夫營裡拂朱旗。人事推移無舊物，年年春至綠垂絲。千條垂柳拂金絲，日暖牽風葉學眉。愁見花飛狂不定，還同輕薄五陵兒。
題白樂天文集
作者：李紳（唐）

寄玉蓮花藏，緘珠貝葉扃。院閑容客讀，講倦許僧聽。部列雕金榜，題存刻石銘。永添鴻寶集，莫雜小乘經。
答章孝標
作者：李紳（唐）

假金方用真金鍍，若是真金不鍍金。十載長安得一第，何須空腹用高心。
朱槿花
作者：李紳（唐）

瘴煙長暖無霜雪，槿豔繁花滿樹紅。每歎芳菲四時厭，不知開落有春風。
至潭州聞猿
作者：李紳（唐）

昔陪天上三清客，今作端州萬里人。湘浦更聞猿夜嘯，斷腸無淚可沾巾。
江亭
作者：李紳（唐）

瘴江昏霧連天合，欲作家書更斷腸。今日病身悲狀候，豈能埋骨向炎荒。
紅蕉花
作者：李紳（唐）

紅蕉花樣炎方識，瘴水溪邊色最深。葉滿叢深殷似火，不唯燒眼更燒心。
憶漢月
作者：李紳（唐）

花開花落無時節，春去春來有底憑。燕子不藏雷不蟄，燭煙昏霧暗騰騰。
端州江亭得家書二首
作者：李紳（唐）

雨中鵲語喧江樹，風處蛛絲颺水潯。開拆遠書何事喜，數行家信抵千金。長安別日春風早，嶺外今來白露秋。莫道淮南悲木葉，不聞搖落更堪愁。
聞猿
作者：李紳（唐）

見說三聲巴峽深，此時行者盡沾襟。端州江口連雲處，始信哀猿傷客心。
贈韋金吾
作者：李紳（唐）

自報金吾主禁兵，腰間寶劍重橫行。接輿也是狂歌客，更就將軍乞一聲。
長門怨
作者：李紳（唐）

宮殿沉沉曉欲分，昭陽更漏不堪聞。珊瑚枕上千行淚，不是思君是恨君。
龜山寺魚池
作者：李紳（唐）

汲水添池活白蓮，十千鬐鬣盡生天。凡庸不識慈悲意，自葬江魚入九泉。剃發多緣是代耕，好聞人死惡人生。祇園說法無高下，爾輩何勞尚世情。
賦月
作者：李紳（唐）

月。光輝，皎潔。耀乾坤，靜空闊。圓滿中秋，玩爭詩哲。玉兔鏑難穿，桂枝人共折。永珍照乃無私，瓊臺豈遮君謁。抱琴對彈別鶴聲，不得知音聲不切。
句
作者：李紳（唐）

君詠風月夕，餘當童稚年。閑窗讀書罷，偷詠左司篇。（韋應物為滁州刺史，有《登北樓》詩。紳後為刺史繼和，
題薛少府莊
作者：李洞（唐）

何須鑿井飲，門佔古溪居。寂寞苔床臥，寒虛玉柄書。有期登白閣，又得賞紅蕖。清淺蒲根水，時看鷺啄魚。
寄太白隱者
作者：李洞（唐）

開闢已來雪，為山長欠春。高遮辭磧雁，寒噤入川人。棧閣交冰柱，耕樵隔日輪。此中棲息者，不識兩京塵。
秋宿青龍禪閣
作者：李洞（唐）

前山不可望，暮色漸沉規。日轉須彌北，蟾來渤海西。風鈴亂僧語，霜枿欠猿啼。閣外千家月，分明見裡迷。
登圭峰舊隱寄薦福棲白上人
作者：李洞（唐）

返照塔輪邊，殘霖滴幾懸。夜寒吟病甚，秋健講聲圓。粟穗幹燈焰，苔根濁水泉。西峰埋蘚石，秋月即師禪。
將之蜀別友人
作者：李洞（唐）

嘉陵雨色青，澹別酌參苓。到蜀高諸嶽，窺天合四溟。書來應隔雪，夢覺已無星。若遇多吟友，何妨勘竺經。
吊膳曹從叔郎中
作者：李洞（唐）

華省支殘俸，寒蔬辦祭稀。安墳對白閣，買石折朱衣。蜀客彈琴哭，江鷗入宅飛。帆吹佳句遠，不獨遍王畿。
亂後龍州送鄭郎中兼寄鄭侍禦
作者：李洞（唐）

待車登疊嶂，經亂集鴒原。省壞蘭終潔，臺寒柏有根。縣清江入峽，樓靜雪連村。莫隱匡山社，機雲受晉恩。
段秀才溪居送從弟遊涇隴
作者：李洞（唐）

抱疾寒溪臥，因循草木青。相留開夏蜜，辭去見秋螢。朔雪痕侵雍，邊烽焰照涇。煙沈隴山色，西望涕交零。
題劉相公光德里新構茅亭
作者：李洞（唐）

野色迷亭曉，龍墀待押班。帶涎移海木，兼雪寫湖山。月白吟床冷，河清直印閑。唐封三萬裡，人偃翠微間。
江峽寇亂寄懷吟僧
作者：李洞（唐）

半錫探寒流，別師猿鶴洲。二三更後雨，四十字邊秋。立塞吟霞石，敲鼙看雪樓。扶親何處隱，驚夢入嵩丘。
賀昭國從叔員外轉本曹郎中
作者：李洞（唐）

苔砌塔陰濃，朝回尚叫蛩。粟徵山縣欠，官轉水曹重。燈照樓中雨，書求海上峰。詩家無驟顯，一一古人蹤。
贈宋校書
作者：李洞（唐）

曾伴元戎獵，寒來夢北軍。閑身不計日，病鶴放歸雲。石上鋪棋勢，船中賭酒分。長言買天姥，高臥謝人群。
越公上人洛中歸寄南孟家兄弟
作者：李洞（唐）

洛下因歸去，關西憶二龍。笠漫河岸雪，衣著虢城鐘。睡鴨浮寒水，樵人出遠峰。何當化閭俗，護取草堂松。
龍州送裴秀才
作者：李洞（唐）

違拜旆旗前，松陰路半千。樓沖高雪會，驛閉亂雲眠。榜掛臨江省，名題赴宅筵。人求新蜀賦，應貴浣花箋。
題慈恩友人房
作者：李洞（唐）

賈生耽此寺，勝事入詩多。鶴宿星千樹，僧歸燒一坡。塔稜垂雪水，江色映茶鍋。長久堪棲息，休言憶鏡波。
寄竇禪山薛秀才
作者：李洞（唐）

竇嶺吟招隱，新詩滿集賢。白衫春絮暖，紅紙夏雲鮮。琴纏江絲細，棋分海石圓。因知醉公子，虛寫世人傳。
西蜀與崔先生話東洛舊遊
作者：李洞（唐）

王屋峭難名，三刀夢四更。日升當地缺，星盡未天明。度雪雲林濕，穿松角韻清。崔家開錦浪，憶著水窗聲。
上昭國水部從叔郎中
作者：李洞（唐）

極南極北遊，東泛複西流。行匝中華地，魂銷四海秋。題詩在瓊府，附舶出青州。不遇一公子，彈琴弔古丘。
題玉芝趙尊師院
作者：李洞（唐）

曉起磬房前，真經誦百篇。漱流星入齒，照鏡石差肩。靜閉街西觀，存思海上仙。閑聽說五嶽，窮遍一根蓮。
送盧少府之任鞏洛
作者：李洞（唐）

從知東甸尉，銓注似恩除。帶土移嵩術，和泉送尹魚。印床寒鷺宿，壁記醉僧書。堂下諸昆在，無妨候起居。
送人歸覲河中
作者：李洞（唐）

青門塚前別，道路武關西。有寺雲連石，無僧葉滿溪。河長隨鳥盡，山遠與人齊。覲省波濤縣，寒窗響曙雞。
錦城秋寄懷弘播上人
作者：李洞（唐）

極頂雲兼凍，孤城露洗初。共辭嵩少雪，久絕貝多書。遠照雁行細，寒條狖掛虛。分泉煎月色，憶就茗林居。
圭峰溪居寄懷韋曲曹秀才
作者：李洞（唐）

南北飛山雪，萬片寄相思。東西曲流水，千聲瀉別離。巴猿學導引，隴鳥解吟詩。翻羨家林賞，世人那得知。
送舍弟之山南
作者：李洞（唐）

南山入谷遊，去徹山南州。下馬雲未盡，聽猿星正稠。印茶泉繞石，封國角吹樓。遠宦有何興，貧兄無計留。
題南鑒公山房
作者：李洞（唐）

竹房開處峭，迥掛半山燈。石磬敲來穴，不知何代僧。講歸雙袖雪，禪起一盂冰。唯說黃桑屐，當時著秣陵。
送知己
作者：李洞（唐）

郡清官舍冷，枕蓆濺山泉。藥氣來人外，燈光到鶴邊。夢秦書印鬥，思越畫漁船。擲笏南歸去，波濤路幾千。
送人赴職湘潭
作者：李洞（唐）

南征雖赴闢，其奈負高科。水合湘潭住，山分越國多。梅花雪共下，文□□相和。白髮陪官宴，紅旗影裡歌。
過野叟居
作者：李洞（唐）

野人居止處，竹色與山光。留客羞蔬飯，灑泉開草堂。雨餘松子落，風過朮苗香。盡日無炎暑，眠君青石床。
吊鄭賓客
作者：李洞（唐）

朝行喪名節，嶽色慘天風。待漏秋吟斷，焚香夜直空。骨寒依壟草，家盡逐邊鴻。一吊知音後，歸來碎嶧桐。
送從叔書記山陰隱居
作者：李洞（唐）

山頂絕茅居，雲泉繞枕虛。燒移僧影瘦，風展鷺行疏。卷箔清江月，敲松紫閣書。由來簪組貴，不信教猿鋤。
避暑莊嚴禪院
作者：李洞（唐）

定裡無煩熱，吟中達性情。入林逢客話，上塔接僧行。八水皆知味，諸翁盡得名。常論冰井近，莫便厭浮生。
寄清演
作者：李洞（唐）

忽聞清演病，可料苦吟身。不見近詩久，徒言華髮新。別來山已破，住處月為鄰。幾繞庭前樹，於今四十春。
遷村居二首
作者：李洞（唐）

移居入村宇，樹闕見城隍。雲水雖堪畫，恩私不可忘。猿涎滴鶴氅，麈尾拂僧床。棄逐隨樵牧，何由報稻粱。歌樂聽常稀，茅亭靜掩扉。槎來垂釣次，月落問安歸。遠客傳燒研，幽禽看衲衣。眼前無俗事，松雨蜀山輝。
出山睹春榜
作者：李洞（唐）

未老鬢毛焦，心歸向石橋。指霞辭二紀，吟雪遇三朝。連席頻登相，分廊尚祝堯。回眸舊行侶，免使負嵩樵。
賈島墓
作者：李洞（唐）

一第人皆得，先生豈不銷。位卑終蜀士，詩絕佔唐朝。旅葬新墳小，魂歸故國遙。我來因奠灑，立石用為標。
觀水墨障子
作者：李洞（唐）

若非神助筆，硯水恐藏龍。研盡一寸墨，掃成千仞峰。壁根堆亂石，床罅插枯松。嶽麓穿因鼠，湘江綻為蛩。掛衣嵐氣濕，夢枕浪頭舂。只為少顏色，時人著意慵。
對棋
作者：李洞（唐）

小檻明高雪，幽人鬥智棋。日斜拋作劫，月午蹙成遲。倚杖湘僧算，翹松野鶴窺。側楸敲醒睡，片石夾吟詩。雨點奩中漬，燈花局上吹。秋濤寒竹寺，此興謝公知。
題竹溪禪院
作者：李洞（唐）

溪邊山一色，水擁竹千竿。鳥觸翠微濕，人居酷暑寒。風搖瓶影碎，沙陷履痕端。爽極青崖樹，平流綠峽灘。閑來披衲數，漲後卷經看。三境通禪寂，囂塵染著難。
投獻吏部張侍郎十韻
作者：李洞（唐）

苔染馬蹄青，何曾似在城。不於僧院宿，多傍禦溝行。隱岫侵巴疊，租田帶渭平。肩囊尋省寺，袖軸遍公卿。夢入連濤郡，書來積雪營。淚隨邊雁墮，魂逐夜蟬驚。發憤巡江塔，無眠數縣更。玄都一病客，興善幾回鶯。貢藝披沙細，酬恩戴嶽輕。心期公子念，滴酒在雕楹。
終南山二十韻
作者：李洞（唐）

關內平田窄，東西截杳冥。雨侵諸縣黑，雲破九門青。暫看猶無暇，長棲信有靈。古苔秋漬鬥，積霧夜昏螢。怒恐撞天漏，深疑隱地形。盤根連北嶽，轉影落南溟。窮穴何山出，遮蠻上國寧。殘陽高照蜀，敗葉遠浮涇。劚竹煙嵐凍，偷湫雨雹腥。閒房僧灌頂，浴澗鶴遺翎。梯滑危緣索，雲深靜唱經。放泉驚鹿睡，聞磬得人醒。踏著神仙宅，敲開洞府扃。棋殘秦士局，字缺晉公銘。一穀勢當午，孤峰聳起丁。遠平丹鳳闕，冷射五侯廳。萬丈冰聲折，千尋樹影停。望中仙島動，行處月輪馨。疊石移臨砌，研膠潑上屏。明時獻君壽，不假老人星。
秋日同覺公上人眺慈恩塔六韻
作者：李洞（唐）

九級聳蓮宮，晴登袖拂虹。房廊窺井底，世界出籠中。照牖三山火，吹鈴八極風。細聞槎客語，遙辨海魚沖。禁靜聲連北，江寒影在東。謁師開秘鎖，塵日閉虛空。
感知上刑部鄭侍郎
作者：李洞（唐）

寄掩白雲司，蜀都高臥時。鄰僧照寒竹，宿鳥動秋池。帝誦嘉蓮表，人吟寶劍詩。石渠流月斷，畫角截江吹。閑出黃金勒，前飛白鷺鶿。公心外國說，重望兩朝推。靜蘚斜圭影，孤窗響錫枝。興幽松雪見，心苦硯冰知。緣杖蟲聲切，過門馬足遲。漏殘終卷讀，日下大名垂。平磧容雕上，仙山許狖窺。數聯金口出，死免愧丘為。
敘事寄薦福棲白
作者：李洞（唐）

險倚石屏風，秋濤夢越中。前朝吟會散，故國講流終。北地聞巴狖，南山見磧鴻。樓高驚雨闊，木落覺城空。兔滿期姚監，蟬稀別楚公。淨瓶光照客，拄杖朽生蟲。平地塔千尺，半空燈一籠。祝堯談幾句，旋瀉海濤東。
送龍州田使君舊詩家
作者：李洞（唐）

禦劄軫西陲，龍州出牧時。度關雲作雪，掛棧水成澌。劍淬號猿岸，弓懸宿鶴枝。江燈混星斗，山木亂槍旗。鎖庫休秤藥，開樓又見詩。無心陪宴集，吟苦憶京師。
和知己赴任華州
作者：李洞（唐）

東門罷相郡，此拜動京華。落日開宵印，初燈見早麻。鶴身紅旆拂，仙掌白雲遮。塞色侵三縣，河聲聒兩衙。松根醒客酒，蓮座隱僧家。一道帆飛直，中筵嶽影斜。書名尋雪石，澄鼎露金沙。鎖合眠關吏，杯寒啄廟鴉。分臺話嵩洛，賽雨戀煙霞。樹穀期招隱，吟詩煮柏茶。
題鹹陽樓
作者：李洞（唐）

晚亞古城門，憑高黯客魂。塞侵秦舊國，河浸漢荒村。客路颺書燼，人家帶水痕。獵頻虛塚穴，耕苦露松根。牆外峰粘漢，冰中日晃原。斷碑移作砌，廣第灌成園。北馬疑眠磧，南人憶釣湓。橋閑野鹿過，街靜禁鴉翻。灘鼓城隍動，雲沖太白昏。標衣多呂裔，荷鍤或劉孫。吊問難知主，登攀強滴樽。不能扶壯勢，冠劍惜乾坤。
贈興善徹公上人
作者：李洞（唐）

師資懷劍外，徒步管街東。九裡山橫燒，三條木落風。古池曾看鶴，新塔未吟蟲。夜久龍髯冷，年多麈尾空。心宗本無礙，問學豈難同。
龍池春草
作者：李洞（唐）

龍池清禁裡，芳草傍池春。旋長方遮岸，全生不染塵。和風輕動色，湛露靜流津。淺得承天步，深疑繞禦輪。魚尋倒影沒，花帶濕光新。肯學長河畔，綿綿思遠人。
秋宿梓州牛頭寺
作者：李洞（唐）

月去簷三尺，川雲入寺樓。靈山頓離眾，列宿不多稠。篆字焚初缺，翻經誦若流。窗閑二江冷，簾卷半空秋。詔散松梢別，棋終竹節收。靜增雙闕念，高並五翁遊。鶴夢生紅日，雲閑鎖梓州。望空工部眼，搔亂廣文頭。石室僧調馬，銀河客問牛。曉樓歸下界，大地一浮漚。
送韋太尉自坤維除廣陵
作者：李洞（唐）

全蜀拜揚州，徵東輟武侯。直來萬裡月，旁到五峰秋。幢冷遮高雪，旗閑卓亂流。謝朝明主喜，登省舊寮愁。隔海城通舶，連河市響樓。千官倚元老，虛夢法雲遊。
同沈恭子遊虎丘寺有作
作者：清遠道士（唐）

我本長殷周，遭罹曆秦漢。四瀆與五嶽，名山盡幽竄。及此寰區中，始有近峰玩。近峰何鬱鬱，平湖渺彌漫。吟俯川之陰，步上山之岸。山川共澄澈，光彩交淩亂。白雲蓊欲歸，青松忽消半。客去川島靜，人來山鳥散。穀深中見日，崖幽曉非旦。聞子盛遊遨，風流足詞翰。嘉茲好松石，一言常累歎。勿謂餘鬼神，忻君共幽贊。
遊春臺詩
作者：春臺仙（唐）

玉幢亙碧虛，此乃真人居。裴回仍未進，邪省猶難除。日落煙水黯，驪珠色豈昏。寒光射萬裡，霜縞遍千門。玉魄東方開，嫦娥逐影來。洗心兼滌目，怳若遊春臺。清波滔碧天，烏藏黯黮連。二儀不辨處，忽吐清光圓。烏瀋海西岸，蟾吐天東頭。鳳凰三十六，碧天高太清。元君夫人蹋雲語，
醉吟
作者：酒肆布衣（唐）

陽春時節天氣和，萬物芳盛人如何。素秋時節天地肅，一旦形羸又發白，舊遊空使淚連連。
又吟
作者：酒肆布衣（唐）

有形皆朽孰不知，休吟春景與秋時。爭如且醉長安酒，榮華零悴總奚為。
嫁女詩
作者：嵩嶽諸仙（唐）

勸君酒，為君悲且吟。自從頻見市朝改，無複瑤池宴樂心。奉君酒，休歎市朝非。早知無複瑤池興，悔駕驊騮草草歸。八馬回乘汗漫風，猶思往事憩昭宮。宴移玄圃情方洽，昆侖回首不知處，疑是酒酣魂夢中。一曲笙歌瑤水濱，曾留逸足駐徵輪。人間甲子周千歲，悄知碧海饒詞句，歌向俗流疑誤人。珠露金風下界秋，漢家陵樹冷修修。當時不得仙桃力，尋作浮塵飄隴頭。五十餘年四海清，自親丹藥得長生。若言儘是仙桃力，看取神仙簿上名。月照驪山露泣花，似悲先帝早升遐。至今猶有長生鹿，時繞溫泉望翠華。幽薊煙塵別九重，貴妃湯殿罷歌鐘。中宵扈從無全仗，荊榛一閉朝元路，唯有悲風吹晚松。上清神女，玉京仙郎。樂此今夕，和鳴鳳凰。鳳凰和鳴，將翱將翔。與天齊休，慶流無央。玉為質兮花為顏，蟬為鬢兮雲為鬟。何勞傅粉兮施渥丹，水晶帳開銀燭明，風搖珠佩連雲清。休勻紅粉飾花態，早駕雙鸞朝玉京。三星在天銀河回，人間曙色東方來。玉苗瓊蕊亦宜夜，莫使一花沖曉開。
吟
作者：不詳（唐）

餌柏身輕疊嶂間，是非無意到塵寰。冠裳暫備論浮世，一餉雲遊碧落間。誰知古是與今非，閑躡青霞與翠微。簫管秦樓應寂寂，彩雲空惹薜蘿衣。
授炙轂子歌二首
作者：希道（唐）

木津天魂，金液地魄。坎離執行寬無成，金木有數秦晉合。近效宜六旬，遠期三載闊。魄微入魂牝牡結，陽呴陰滋神鬼滅。千歌萬贊皆未決，古往今來拋日月。
李泌庭黑石詩
作者：隱者（唐）

神真煉形年未足，化為我子功相續。丞相瘞之刻玄玉，仙路何長死何促。
戲吟
作者：廣陵道士（唐）

無事到揚州，相攜上酒樓。藥囊為贈別，千載更何求。
授馬氏女詩
作者：黃冠野夫（唐）

女是寄生枝，男是冬青木。冬青駕白鵝，寄生跨黃鹿。若遇寇相淩，穩便拋家族。早早上三清，莫候丹砂熟。
歌
作者：蜀酒閣道人（唐）

尾閭不禁滄溟竭，九轉神丹都謾說。惟有班龍頂上珠，能補玉堂關下穴。
吟
作者：章江書生（唐）

西去長沙東上船，思量此事已千年。長春殿掩無人掃，滿眼梨花哭杜鵑。
示邊洞元
作者：萼嶺書生（唐）

邂逅相逢萼嶺邊，對傾浮蟻共談玄。擬將劍法親傳授，卻為迷人未有緣。
示胡二郎歌
作者：成都醉道士（唐）

欲究丹砂理，幽玄無處尋。不離鉛與汞，無出水中金。金欲煉時須得水，水遇土兮終不起。但知火候不參差，豈知光景片時間，將謂人生長似此。何不迴心師至道，二郎切切聽我語，仙鄉咫尺無寒暑。與君說盡只如斯，吟成數句贈君辭，不覺便成今與古。
貽白永年詩
作者：樵夫（唐）

清秋無所事，乘露出遙天。憑仗樵人語，相期白永年。
留詩
作者：李公佐僕（唐）

我有衣中珠，不嫌衣上塵。我有長生理，不厭有生身。江南神仙窟，吾當混其真。不嫌市井喧，來救世間人。蘇子跡已往，顓矇事可親。莫言東海變，天地有長春。
木客
作者：李公佐僕（唐）

酒盡君莫沽，壺傾我當發。城市多囂塵，還山弄明月。
西山吟
作者：許大（唐）

自從明府歸仙後，出入塵寰直至今。不是藏名混時俗，賣藥沽酒要安心。
東洛貨丹
作者：許學士（唐）

三千功滿去昇天，一住人間數百年。華表他時卻歸日，滄溟應恐變桑田。
天關回到世吟
作者：許學士（唐）

九霄雲路奇哉險，曾把沖身入太和。今日東歸渾似夢，望崖回首隔天波。
送青城丈人酒
作者：紫微孫處士（唐）

深羨青城好洞天，白龍一覺已千年。鋪雲枕石長松下，朝退看書盡日眠。
送王懿昌酒
作者：紫微孫處士（唐）

將知骨分到仙鄉，酒飲金華玉液漿。莫道人間只如此，回頭已是一年強。
送太乙真君酒
作者：青城丈人（唐）

峨嵋仙府靜沉沉，玉液金華莫厭斟。凡客欲知真一洞，劍門西北五雲深。
送紫微處士酒
作者：太乙真君（唐）

此中何必羨青城，玉樹雲棲不記名。悶即乘龍遊紫府，北辰南鬥逐君行。
題法雲寺雙檜
作者：方壺居士（唐）

謝郎雙檜綠於雲，昏曉濃陰色未分。若並亳宮仙鹿跡，定知高峭不如君。
隋堤詞
作者：方壺居士（唐）

嘗憶江都大業秋，曾隨鑾蹕戲龍舟。傷心一覺興亡夢，堤柳無情識世愁。
畫地吟
作者：太白山玄士（唐）

學得丹青數萬年，人間幾度變桑田。桑田雖變丹青在，誰向丹青合得仙。
貨丹吟
作者：鄰道場人（唐）

尋仙何必三山上，但使神存九竅清。煉得綿綿元氣定，自然不食亦長生。
靈響詞
作者：無名氏（唐）

此響非俗響，心知是靈仙。不曾離耳裡，高下如秋蟬。入夜聲則厲，在晝聲則微。神靈斥眾惡，與我作風威。妙響無住時，晝夜常輪回。那是偶然事，上界特使來。何以辨靈應，事須得梯媒。自從靈響降，如有真人來。存念長在心，輾轉無停音。可憐清爽夜，靜聽秋蟬吟。
度世古玄歌
作者：無名氏（唐）

始青之下月與日，兩半同升合為一。大如彈丸甘如蜜，
鬻丹砂醉吟
作者：劉道昌（唐）

心田但使靈芝長，氣海常教法水朝。功滿自然留不住，更將何物馭丹霄。
龜市告別
作者：劉道昌（唐）

還丹功滿氣成胎，九百年來混俗埃。自此三山一歸去，無因重到世間來。
摘紫芝
作者：李太玄（唐）

偶遊洞府到芝田，星月茫茫欲曙天。雖則似離塵世了，不知何處偶真仙。
玉女舞霓裳
作者：李太玄（唐）

舞勢隨風散複收，歌聲似磬韻還幽。千回赴節填詞處，嬌眼如波入鬢流。
玩月詩
作者：曲龍山仙（唐）

曲龍橋頂玩瀛洲，凡骨空陪汗漫遊。不假丹梯躡霄漢，水晶盤冷桂花秋。月砌瑤階泉滴乳，玉簫催鳳和煙舞。青城丈人何處遊，玄鶴唳天雲一縷。造化天橋碧海東，玉輪還過輾晴虹。霓襟似拂瀛洲頂，顥氣潛消橐鑰中。危橋橫石架雲端，跨鹿登臨景象寬。顥魄洗煙澄碧落，桂花低拂玉簪寒。
句
作者：陳複休（唐）

夜坐空庭月色微，一樹寒梅發兩枝。
句
作者：鄭冠卿（唐）

不緣過去行方便，安得今朝會碧虛。
句
作者：陳蓬（唐）

竹籬疏見浦，茅屋漏通星。
句
作者：伊夢昌（唐）

惟有松杉空弄月，更無雲鶴暗迷人。露凝金盞滴殘酒，檀點佳人噴異香。
講德聯句
作者：皎然（唐）

先王設位，以正邦國。建立大官，封植有德。——潘述二南敷化，四嶽述職。其言不朽，其儀不忒。——湯衡暨於嬴劉，乃創程式。罷侯置守，剖竹分域。——皎然赫矣皇唐，康哉立極。精選藩翰，庸資正直。——潘述爰命我公，東土作則。克己恭儉，疲人休息。——湯衡濟濟閭閈，油油黍稷。既富既教，足兵足食。——皎然恤其凋瘵，剪其荊棘。威懷逋叛，撲滅蝥賊。——潘述疾惡如讎，聞善不惑。哀矜鰥寡，旌禮儒墨。——湯衡乃修堤防，乃浚溝洫。以利通商，以溉嘉穀。——皎然徵賦以節，計功以時。人胥懷惠，吏不能欺。——潘述我政載孚，我邦載綏。猛獸不暴，嘉魚維滋。——湯衡肅恭明神，齊沐不虧。歲或驕陽，雨無愆期。——皎然帝嘉有庸，寵命來斯。紫紱載綏，金章陸離。——潘述資忠履孝，閱禮敦詩。明德惟馨，自天佑之。——湯衡
講古文聯句
作者：皎然（唐）

帝出於震，文明始敷。——潘述山嶽降氣，龜龍負圖。——裴濟爰有書契，乃立典謨。——皎然先知孔聖，飛步天衢。——湯衡漢承秦弊，尊儒尚學。——潘述百氏六經，九流七略。——裴濟屈宋接武，班馬繼作。——皎然或頌燕然，或贊麟閣。——湯衡降及三祖，始變二雅。——潘述仲宣閑和，公幹蕭灑。——皎然士衡安仁，不史不野。——皎然左張精奧，嵇阮高寡。——湯衡暨於江表，其文鬱興。——湯衡綺麗爭發，繁蕪則懲。——潘述詞曄春華，思清冬冰。——潘述景純跌宕，遊仙獨步。——湯衡青雲其情，白璧其句。——湯衡靈運山水，實多奇趣。——潘述遠派孤峰，龍騰鳳翥。——潘述陶令田園，匠意真直。——皎然春柳寒松，不凋不飾。——皎然江淹雜體，方見才力。——湯衡擬之信工，似而不逼。——湯衡鮑昭從軍，主意危苦。——潘述氣勝其詞，雅愧於古。——潘述隱侯似病，創制規矩。——皎然時見琳琅，惜哉榛楛。——皎然謝脁秀髮，詞理翩翩。——湯衡孤標爽邁，深造精研。——湯衡惠休翰林，別白離堅。——潘述有會必愜，無慚曩賢。——潘述吳均頗勁，失於典裁。——皎然竟乏波瀾，徒工邊塞。——皎然彼柳吳興，高視時輩。——湯衡汀洲一篇，風流寡對。——湯衡何遜清切，所得必新。——潘述緣情既密，象物又真。——潘述江總徵正，未越常倫。——皎然時合風興，或無淄磷。——皎然二杜繁俗，三劉瑣碎。——湯衡陳徐之流，陰張之輩。——湯衡伊數公者，閫域之外。——潘述籲此以還，有固斯鄶。——潘述
項王古祠聯句
作者：皎然（唐）

遺廟風塵積，荒途歲月侵。——潘述英靈今寂寞，容衛尚森沈。——皎然霸楚志何在，平秦功亦深。——湯衡諸侯歸複背，青史古將今。——潘述星聚分已定，天亡力豈任。——皎然采蘩如可薦，舉酒瀝空林。——湯衡
還丹可成詩聯句
作者：皎然（唐）

羽化自仙骨，延年資養生。——皎然金經啟靈秘，玉液流至精。——潘述八石思共煉，九丹知可成。——湯衡吾心苟無妄，神理期合併。——皎然封灶用六一，置門考休京。——潘述浮光含日彩，圓質煥雲英。——湯衡持此保壽命，服之頤性情。——皎然跂予望仙侶，高詠昇天行。——潘述鶴駕方可致，霓裳定將迎。——湯衡不因五色藥，安著七真名。——皎然揮妙在微密，全功知感誠。——潘述與君棄城市，攜手遊蓬瀛。——湯衡
建安寺西院喜王郎中遘恩命初至聯句
作者：皎然（唐）

跡就空門退，官從畫省遷。住持良有願，朝謁穴無緣。——王遘身淨金繩內，心馳玉扆前。——皎然榮添一兩日，恩降九霄年。——齊翔慕法能輕冕，追非欲佩弦。——李縱棲閑那可久，鴛鷺待行聯。——崔子向
建安寺夜會，對雨懷皇甫侍禦曾聯句
作者：皎然（唐）

相思非是遠，風雨遣情多。——皎然願欲披雲見，難堪候曉過。——李縱夜長同歲月，地近極山河。——鄭說戒相初傳授，文章舊切磋。——王遘時稱洛下詠，人許郢中歌。——崔子向惆悵徒延首，其如一水何。——齊翔
泛長城東溪，暝宿崇光寺，寄處士陸羽聯句
作者：皎然（唐）

箬水青似箬，玉山碧於玉。——崔子向逼霄遝萬狀，截地分千曲。——皎然萍解深可窺，林豁遙在矚。——崔子向已高物外賞，稍滌區中欲。——皎然野鶴翔又飛，世人羈且局。——崔子向沈吟跡所誤，放浪心自足。——皎然緬懷虛舟客，願寄生芻束。——崔子向說詩整頹波，立義激浮俗。——皎然荊吳備登曆，風土隨編錄。——崔子向恨與清景別，擬教長路促。——皎然溪鳥語鸝嘍，寺花翻躑躅。——崔子向印圍水壇淨，香護蓮衣觸。——皎然捧經啟紗燈，收衽禮金粟。——崔子向安得扣關子，玄言對吾屬。——皎然
與崔子向泛舟自招橘經箬裡宿天居寺…聯一十六韻以寄之
作者：皎然（唐）

晴日春態深，寄遊恣所適。——皎然寧妨花木亂，轉學心耳寂。——崔子向取性憐鶴高，謀閑任山僻。——皎然倚舷息空曲，舍履行淺磧。——崔子向渚箬入裡逢，野梅到村摘。——皎然碑殘飛雉嶺，井翳潛龍宅。——崔子向壞寺鄰壽陵，古壇留劫石。——皎然穿階筍節露，拂瓦松梢碧。——崔子向天界細雲還，牆陰雜英積。——皎然懸燈寄前焰，遙月升圓魄。——崔子向何意清夜期，坐為高峰隔。——皎然茗園可交袂，藤澗好停錫。——崔子向微雨聽濕巾，迸流從點席。——皎然戲猿隔枝透，驚鹿逢人躑。——崔子向睹物賞已奇，感時思彌極。——皎然芳菲如馳箭，望望共君惜。——崔子向
渚山春暮，會顧丞茗舍，聯句效小庾體
作者：皎然（唐）

誰是惜暮人，相攜送春日。因君過茗舍，留客開蘭室。——陸士修濕苔滑行屐，柔草低藉瑟。鵲喜語成雙，花狂落非一。——崔子向煙濃山焙動，泉破水舂疾。莫抝掛瓢枝，會移閬書帙。——皎然頗容樵與隱，豈聞禪兼律。欄竹不求疏，網藤從更密。——陸士修池添逸少墨，園雜莊生漆。景晏枕猶欹，酒醒頭懶櫛。——崔子向雲教淡機慮，地可遺名實。應待禦荈青，幽期踏芳出。——皎然
與李司直令從荻塘聯句
作者：皎然（唐）

畫舸悠悠荻塘路，真僧與我相隨去。——李令從寒花似菊不知名，霜葉如楓是何樹。——李令從倦客經秋夜共歸，情多語盡明相顧。——皎然遙城候騎來仍少，傍嶺哀猿發無數。——皎然心閑清淨得禪寂，興逸縱橫問章句。——李令從蟲聲切切草間悲，螢影紛紛月前度。——李令從撩亂雲峰好賦詩，嬋娟水月堪為喻。——皎然與君出處本不同，從此還依舊山住。——皎然
遠意聯句
作者：皎然（唐）

家在炎州往朔方，——疾豈知於闐望瀟湘。——澄曾經隴底複遼陽，——巨川更憶東去採扶桑。——皎然楂客三千路未央，——嚴伯均燭龍之地日無光。——疾將遊莽蒼窮大荒，——皎然車轍馬足逐周王。——嚴伯均
暗思聯句
作者：皎然（唐）

斜風飄雨三十夜，——疾鄰女餘光不相借。——巨川跡滅塵生古人畫，——皎然洞房重扉無隙罅，——嚴伯均燭滅更深月西謝。——從心
樂意聯句一首
作者：皎然（唐）

良朋益友自遠來，——嚴伯均萬裡鄉書對酒開。——皎然子孫蔓衍負奇才，——疾承顏弄鳥詠南陔，——澄鼓腹擊壤歌康哉。——巨川
恨意聯句
作者：皎然（唐）

同心同縣不相見，——疾獨採蘼蕪詠團扇。——嚴伯均莫聽東鄰搗霜練，——皎然遠憶徵人淚如霰。——澄長信空階荒草遍，——從心明妃初別昭陽殿。——杭
秋日盧郎中使君幼平泛舟聯句一首
作者：皎然（唐）

共載清秋客船，同瞻皂蓋朝天。——盧藻悔使比來相得，如今欲別潸然。——盧幼平漸驚徒馭分散，愁望雲山接連。——皎然魏闕馳心日日，吳城揮手年年。——陸羽送遠已傷飛雁，裁詩更切嘶蟬。——潘述空懷鄠杜心醉，永望門欄脰捐。——李恂別思無窮無限，還如秋水秋煙。——潘述
重聯句一首
作者：皎然（唐）

相將惜別且遲遲，未到新豐欲醉時。——盧幼平去郡獨攜程氏酒，入朝可忘習家池。——陸羽仍憐故吏依依戀，自有清光處處隨。——潘述晚景南徐何處宿，秋風北固不堪辭。——皎然吳中詩酒饒佳興，秦地關山引夢思。——盧藻對酒已傷嘶馬去，銜恩只待掃門期。——惸
與潘述集湯衡宅懷李司直縱聯句
作者：皎然（唐）

幽獨何以慰，友人顧茅茨。——湯衡已忘歲月念，載說清閒時。——潘述旭日舒朱槿，柔風引綠葹。——皎然迢迢青溪路，耿耿芳樹枝。——湯衡執衽空躑躅，來城自逶迤。——潘述相思寄採掇，景晏獨驅馳。——皎然
安吉崔明甫山院聯句一首
作者：皎然（唐）

人不擾，政已和。世慮寡，山情多。——皎然禪客至，墨卿過。興既洽，情如何。——崔逵
重聯句一首
作者：皎然（唐）

肅肅清院，翛翛碧鮮。已見心遠，何關地偏。——皎然自公退食，升堂草玄。紛紛已隔，雲心澹然。——崔逵
重聯句一首
作者：皎然（唐）

瀑溜聞窗外，晴風逼座間。——皎然掛冠徒有意，芳桂杳難攀。——崔逵
重聯句一首
作者：皎然（唐）

清高素非宦侶，疏散從來道流。——皎然今日還輕墨綬，知君意在滄洲。——皎然浮雲任從飄蕩，寄隱也信沈浮。——崔逵不似漳南地僻，道安為我淹留。——崔逵
重聯句一首
作者：皎然（唐）

劉令興多常步履，柴桑事少但援琴。——皎然閑招法侶從山寺，每掇幽芳傍竹林。——皎然捲簾只愛荊峰色，入座偏宜郢客吟。——崔逵誰許近來輕印綬，因君昨日悟禪心。——崔逵
道觀中和潘丞觀青溪圖聯句
作者：皎然（唐）

畫得青溪樣，宜於紫府觀。——皎然日明煙靄薄，風落水容寬。——崔萬畫野高低接，商工井邑攢。——潘述疏川因稼穡，出使問艱難。——皎然
春日對雨聯句一首
作者：皎然（唐）

春煙帶微雨，漠漠連城邑。桐葉生微陰，桃花更宜濕。——韓章蕭條暗楊柳，散漫下原隰。歸路不我從，遙心空佇立。——皎然林低山影近，岸轉水流急。芳草自堪遊，白雲如可揖。——韓章尋山禪客意，苦雨陶公什。遊衍情未終，歸飛暮相及。——皎然峰高日色轉，潭淨天光入。卻欲學神仙，空思謝朋執。——韓章為道貴逍遙，趨時多苦集。瓊英若可餐，青紫徒勞拾。——皎然
春日會韓武康章後亭聯句
作者：皎然（唐）

後園堪寄賞，日日對春風。客位繁陰下，公牆細柳中。——皎然坐看青嶂遠，心與白雲同。——韓章林暗花煙入，池深遠水通。——楊秦卿井桃新長蕊，欄藥未成叢。——仲文松竹宜禪客，山泉入謝公。——皎然砌香翻芍藥，簷靜倚梧桐。——韓章外慮宜簾卷，忘情與道空。——楊秦卿楚僧招惠遠，蜀客挹揚雄。——仲文便寄柴桑隱，何勞訪剡東。——皎然
康錄事宅送僧聯句
作者：皎然（唐）

蓮衣宜著雨，竹錫好隨雲。——皎然見鶴還應養，逢鷗自作群。——崔子向
與邢端公李臺題庭石聯句
作者：皎然（唐）

共題詩句遍，爭坐蘚文稀。——皎然
冬日建安寺西院，喜晝公自吳興至，聯句一首
作者：皎然（唐）

宗系傳康樂，精修學遠公。——王遘相尋當暮歲，行李犯寒風。——李縱累積浮生裡，機慚半偈中。——鄭說傳家知業墜，繼祖忝聲同。——皎然雲與輕帆至，山將本寺空。——崔子向向來忘起滅，留我宿花宮。——齊翔
秋日潘述自長城至霅上與晝公、湯評事遊集累日…以寄之
作者：皎然（唐）

離念非前期，秋風忽已至。——潘述芸黃眾芳晚，搖盪居人思。——皎然白霜淒以積，高梧颯而墜。——湯衡悠然越山川，複此恨離異。——潘述時景易遷謝，歡□難兼遂。——皎然惜分緩回舟，懷遙企歸駟。——湯衡休浣情自高，來思日雲未。——潘述
喜晝公尋山回相遇聯句一首
作者：皎然（唐）

幾年無此會，今日喜相從。——潘述後夏仍多病，前書達幾封。——皎然水華迎暮雨，松吹引疏鐘。——皎然出谷隨初月，尋僧說五峰。——潘述
送晝公聯句
作者：皎然（唐）

相逢情不厭，惜別意難為。——韓章吾道應無住，前期未可知。——皎然輕霜凋古木，寒水縮荒陂。——韓章賓雁依沙嶼，浮雲慘路岐。——皎然林疏看野迥，岸轉覺山移。——韓章寄賞驚搖落，歸心歎別離。——皎然草堂思偃蹇，麈尾去相隨。——顧況勿謂光陰遠，禪房會一窺。——鄭遨
與羅隱之聯句
作者：鄭遨（唐）

一壺天上有名物，兩個世間無事人。——鄭遨醉卻隱之雲叟外，不知何處是天真。——羅隱之
寒食寄李補闕
作者：郭鄖（唐）

蘭陵士女滿晴川，郊外紛紛拜古埏。萬井閭閻皆禁火，介子終知祿不及，王孫誰肯一相憐。
仲月賞花
作者：韋同則（唐）

梅花似雪柳含煙，南地風光臘月前。把酒且須拚卻醉，風流何必待歌筵。
西亭暇日書懷十二韻獻上相公
作者：李夷簡（唐）

勝賞不在遠，憮然念玄搜。茲亭有殊致，經始富人侯。澄澹分沼沚，縈回間林丘。荷香奪芳麝，石溜當鳴球。撫俗來康濟，經邦去諮謀。寬明洽時論，惠愛聞甿謳。代斫豈容易，守成獲優遊。文翁舊學校，子產昔田疇。琬琰富佳什，池臺想舊遊。誰言矜改作，曾是日增修。憲省忝陪屬，岷峨嗣徽猷。提攜當有路，勿使滯刀州。
城南訪裴氏昆季
作者：李約（唐）

相思起中夜，夙駕訪柴荊。早霧桑柘隱，曉光溪澗明。村蹊蒿棘間，往往斷新耕。貧野煙火微，晝無烏鳶聲。田頭逢餉人，道君南山行。南山千里峰，儘是相思情。野老無拜揖，村童多裸形。相呼看車馬，顏色喜相驚。荒圃雞豚樂，雨牆禾莠生。欲君知我來，壁上空書名。
歲日感懷
作者：李約（唐）

曙氣變東風，蟾壺夜漏窮。新春幾人老，舊曆四時空。身賤悲添歲，家貧喜過冬。稱觴惟有感，歡慶在兒童。
從軍行三首
作者：李約（唐）

看圖閑教陣，畫地靜論邊。烏壘天西戍，鷹姿塞上川。路長唯算月，書遠每題年。無複生還望，翻思未別前。柵壕三面鬥，箭盡舉烽頻。營柳和煙暮，關榆帶雪春。邊城多老將，磧路少歸人。殺盡金河卒，年年添塞塵。候火起雕城，塵沙擁戰聲。遊軍藏漢幟，降騎說蕃情。霜落滹沱淺，秋深太白明。嫖姚方虎視，不覺說添兵。
贈韋況
作者：李約（唐）

我有心中事，不與韋三說。秋夜洛陽城，明月照張八。
觀祈雨
作者：李約（唐）

桑條無葉土生煙，簫管迎龍水廟前。朱門幾處看歌舞，猶恐春陰咽管絃。
江南春
作者：李約（唐）

池塘春暖水紋開，堤柳垂絲間野梅。江上年年芳意早，蓬瀛春色逐潮來。
過華清宮
作者：李約（唐）

君王遊樂萬機輕，一曲霓裳四海兵。玉輦昇天人已盡，故宮猶有樹長生。
病中宿宜陽館聞雨
作者：李約（唐）

難眠夏夜抵秋賒，簾幔深垂窗燭斜。風吹桐竹更無雨，白發病人心到家。
六年冬暮贈崔常侍晦叔
作者：白居易（唐）

鬢毛霜一色，光景水爭流。易過唯冬日，難銷是老愁。香開綠蟻酒，暖擁褐綾裘。已共崔君約，尊前倒即休。
戲招諸客
作者：白居易（唐）

黃醅綠醑迎冬熟，絳帳紅爐逐夜開。誰道洛中多逸客，不將書喚不曾來。
十二月二十三日作，兼呈晦叔
作者：白居易（唐）

案頭曆日雖未盡，向後唯殘六七行。床下酒瓶雖不滿，聞健偷閒且勤飲，一杯之外莫思量。
七年元日對酒五首
作者：白居易（唐）

慶吊經過懶，逢迎跪拜遲。不因時節日，豈覺此身羸。眾老憂添歲，餘衰喜入春。年開第七秩，屈指幾多人。三杯藍尾酒，一碟膠牙餳。除卻崔常侍，無人共我爭。今朝吳與洛，相憶一欣然。夢得君知否，俱過本命年。同歲崔何在，同年杜又無。應無藏避處，只有且歡娛。
七年春題府廳
作者：白居易（唐）

潦倒守三川，因循涉四年。推誠廢鉤距，示恥用蒲鞭。以此稱公事，將何銷俸錢。雖非好官職，歲久亦妨賢。
早春醉吟，寄太原令狐相公、蘇州劉郎中
作者：白居易（唐）

雪夜閒遊多秉燭，花時暫出亦提壺。別來少遇新詩敵，不知歌酒騰騰興，得似河南醉尹無。
洛下送牛相公出鎮淮南
作者：白居易（唐）

北闕至東京，風光十六程。坐移丞相閣，春入廣陵城。紅旆擁雙節，白須無一莖。萬人開路看，百吏立班迎。閫外君彌重，尊前我亦榮。何須身自得，將相是門生。
箏
作者：白居易（唐）

雲髻飄蕭綠，花顏旖旎紅。雙眸剪秋水，十指剝春蔥。楚豔為門閥，秦聲是女工。甲明銀玓瓅，柱觸玉玲瓏。猿苦啼嫌月，鶯嬌語bZ風。移愁來手底，送恨入弦中。趙瑟清相似，胡琴鬧不同。慢彈回斷雁，急奏轉飛蓬。霜佩鏘還委，冰泉咽複通。珠聯千拍碎，刀截一聲終。倚麗精神定，矜能意態融。歇時情不斷，休去思無窮。燈下青春夜，尊前白首翁。且聽應得在，老耳未多聾。
洛中春遊呈諸親友
作者：白居易（唐）

莫歎年將暮，須憐歲又新。府中三遇臘，洛下五逢春。春樹花珠顆，春塘水麴塵。春娃無氣力，春馬有精神。並轡鞭徐動，連盤酒慢巡。經過舊鄰裡，追逐好交親。笑語銷閑日，酣歌送老身。一生歡樂事，亦不少於人。
酬舒三員外見贈長句
作者：白居易（唐）

自請假來多少日，五旬光景似須臾。已判到老為狂客，頭風不敢多多飲，能酌三分相勸無。
將歸一絕
作者：白居易（唐）

欲去公門返野扉，預思泉竹已依依。更憐家醞迎春熟，一甕醍醐待我歸。
罷府歸舊居
作者：白居易（唐）

陋巷乘籃入，朱門掛印回。腰間拋組綬，纓上拂塵埃。屈曲閑池沼，無非手自開。青蒼好竹樹，亦是眼看栽。石片抬琴匣，松枝閣酒杯。此生終老處，昨日卻歸來。
睡覺偶吟
作者：白居易（唐）

官初罷後歸來夜，天欲明前睡覺時。起坐思量更無事，身心安樂複誰知。
問支琴石
作者：白居易（唐）

疑因星隕空中落，歎被泥埋澗底沈。天上定應勝地上，
自喜
作者：白居易（唐）

身慵難勉強，性拙易遲回。布被辰時起，柴門午後開。忙驅能者去，閑逐鈍人來。自喜誰能會，無才勝有才。
裴常侍以題薔薇架十八韻見示因廣為三十韻以和之
作者：白居易（唐）

託質依高架，攢花對小堂。晚開春去後，獨秀院中央。霽景朱明早，芳時白晝長。穠因天與色，麗共日爭光。剪碧排千萼，研朱染萬房。煙條塗石綠，粉蕊撲雌黃。根動彤雲湧，枝搖赤羽翔。九微燈炫轉，七寶帳熒煌。淑氣燻行徑，清陰接步廊。照梁迷藻梲，耀壁變雕牆。爛若叢然火，殷於葉得霜。胭脂含臉笑，蘇合裛衣香。浹洽濡晨露，玲瓏漏夕陽。合羅排勘纈，醉暈淺深妝。乍見疑回面，遙看誤斷腸。風朝舞飛燕，雨夜泣蕭娘。桃李慚無語，芝蘭讓不芳。山榴何細碎，石竹苦尋常。蕙慘偎欄避，蓮羞映浦藏。怯教蕉葉戰，妒得柳花狂。豈可輕嘲詠，應須痛比方。畫屏風自展，繡傘蓋誰張。翠錦挑成字，丹砂印著行。猩猩凝血點，瑟瑟蹙金匡。散亂萎紅片，尖纖嫩紫芒。觸僧飄毳褐，留妓冒羅裳。寡和陽春曲，多情騎省郎。緣誇美顏色，引出好文章。東顧辭仁裡，西歸入帝鄉。假如君愛殺，留著莫移將。
感舊詩卷
作者：白居易（唐）

夜深吟罷一長籲，老淚燈前濕白須。二十年前舊詩卷，十人酬和九人無。
酬李二十侍郎
作者：白居易（唐）

筍老蘭長花漸稀，衰翁相對惜芳菲。殘鶯著雨慵休囀，十年分手今同醉，醉未如泥莫道歸。
和夢得
作者：白居易（唐）

綸閣沉沉天寵命，蘇臺籍籍有能聲。豈唯不得清文力，所嗟非獨君如此，自古才難共命爭。
贈草堂宗密上人
作者：白居易（唐）

吾師道與佛相應，念念無為法法能。口藏宣傳十二部，少有人知菩薩行，世間只是重高僧。
喜照密閑實四上人見過
作者：白居易（唐）

紫袍朝士白髯翁，與俗乖疏與道通。官秩三回分洛下，齋後將何充供養，西軒泉石北窗風。
贈皇甫六張十五李二十三賓客
作者：白居易（唐）

昨日三川新罷守，今年四皓盡分司。幸陪散秩閒居日，龍門泉石香山月，早晚同遊報一期。
微之敦詩晦叔相次長逝，巋然自傷，因成二絕
作者：白居易（唐）

並失鵷鸞侶，空留麋鹿身。只應嵩洛下，長作獨遊人。長夜君先去，殘年我幾何。秋風滿衫淚，泉下故人多。
池上閑詠
作者：白居易（唐）

青莎臺上起書樓，綠藻潭中系釣舟。日晚愛行深竹裡，一部清商聊送老，白須蕭颯管絃秋。
涼風歎
作者：白居易（唐）

昨夜涼風又颯然，螢飄葉墜臥床前。逢秋莫歎須知分，已過潘安三十年。
和高僕射罷節度讓尚書授少保分司喜遂遊山水之作
作者：白居易（唐）

暫辭八座罷雙旌，便作登山臨水行。能以忠貞酬重任，鞍轡鬧裝光滿馬，何人通道是書生。
送考功崔郎中赴闕
作者：白居易（唐）

稱意新官又少年，秋涼身健好朝天。青雲上了無多路，卻要徐驅穩著鞭。
重修香山寺畢，題二十二韻以紀之
作者：白居易（唐）

闕塞龍門口，祇園鷲嶺頭。曾隨減劫壞，今遇勝緣修。再瑩新金剎，重灌舊石樓。病僧皆引起，忙客亦淹留。四望窮沙界，孤標出贍州。地圖鋪洛邑，天柱倚崧丘。兩面蒼蒼岸，中心瑟瑟流。波翻八灘雪，堰護一潭油。臺殿朝彌麗，房廊夜更幽。千花高下塔，一葉往來舟。岫合雲初吐，林開霧半收。靜聞樵子語，遠聽棹郎謳。官散殊無事，身閑甚自由。吟來攜筆硯，宿去抱衾裯。霽月當窗白，涼風滿簟秋。煙香封藥灶，泉冷洗茶甌。南祖心應學，西方社可投。先宜知止足，次要悟浮休。覺路隨方樂，迷塗到老愁。須除愛名障，莫作戀家囚。便合窮年住，何言竟日遊。可憐終老地，此是我菟裘。
送楊八給事赴常州
作者：白居易（唐）

無嗟別青瑣，且喜擁朱輪。五十得三品，百千無一人。須勤念黎庶，莫苦憶交親。此外無過醉，毗陵何限春。
聞歌者唱微之詩
作者：白居易（唐）

新詩絕筆聲名歇，舊卷生塵篋笥深。時向歌中聞一句，未容傾耳已傷心。
醉送李二十常侍赴鎮浙東
作者：白居易（唐）

靖安客舍花枝下，共脫青衫典濁醪。今日洛橋還醉別，好去商山紫芝伴，珊瑚鞭動馬頭高。
醉別程秀才
作者：白居易（唐）

五度龍門點額回，卻緣多藝複多才。貧泥客路黏難出，吳弦楚調瀟湘弄，為我殷勤送一杯。
自詠
作者：白居易（唐）

白衣居士紫芝仙，半醉行歌半坐禪。今日維摩兼飲酒，但問此身銷得否，分司氣味不論年。
把酒思閒事二首
作者：白居易（唐）

把酒思閒事，春愁誰最深。乞錢羈客面，落第舉人心。月下低眉立，燈前抱膝吟。憑君勸一醉，勝與萬黃金。把酒思閒事，春嬌何處多。試鞍新白馬，弄鏡小青娥。掌上初教舞，花前欲按歌。憑君勸一醉，勸了問如何。
衰荷
作者：白居易（唐）

白露凋花花不殘，涼風吹葉葉初幹。無人解愛蕭條境，更繞衰叢一匝看。
池上送考功崔郎中，兼別房竇二妓
作者：白居易（唐）

文昌列宿徵還日，洛浦行雲放散時。鵷鷺上天花逐水，無因再會白家池。
自問
作者：白居易（唐）

依仁臺廢悲風晚，履信池荒宿草春。自問老身騎馬出，洛陽城裡覓何人。
送陳許高僕射赴鎮
作者：白居易（唐）

敦詩說禮中軍帥，重士輕財大丈夫。常與師徒同苦樂，商皓老狂唯愛醉，時時能寄酒錢無。
青氈帳二十韻
作者：白居易（唐）

合聚千羊毳，施張百子弮。骨盤邊柳健，色染塞藍鮮。北制因戎創，南移逐虜遷。汰風吹不動，禦雨濕彌堅。有頂中央聳，無隅四向圓。傍通門豁爾，內密氣溫然。遠別關山外，初安庭戶前。影孤明月夜，價重苦寒年。軟暖圍氈毯，槍摐束管絃。最宜霜後地，偏稱雪中天。側置低歌座，平鋪小舞筵。閑多揭簾入，醉便擁袍眠。鐵檠移燈背，銀囊帶火懸。深藏曉蘭焰，暗貯宿香煙。獸炭休親近，狐裘可棄捐。硯溫融凍墨，瓶暖變春泉。蕙帳徒招隱，茅庵浪坐禪。貧僧應嘆羨，寒士定留連。客賓於中接，兒孫向後傳。王家誇舊物，未及此青氈。
答夢得秋日書懷見寄
作者：白居易（唐）

倖免非常病，甘當本分衰。眼昏燈最覺，腰瘦帶先知。樹葉霜紅日，髭須雪白時。悲愁緣欲老，老過卻無悲。
同諸客題於家公主舊宅
作者：白居易（唐）

平陽舊宅少人遊，應是遊人到即愁。布穀鳥啼桃李院，聞道至今蕭史在，髭須雪白嚮明州。
答夢得八月十五日夜玩月見寄
作者：白居易（唐）

南國碧雲客，東京白首翁。松江初有月，伊水正無風。遠思兩鄉斷，清光千里同。不知娃館上，何似石樓中。
初冬早起寄夢得
作者：白居易（唐）

起戴烏紗帽，行披白布裘。爐溫先暖酒，手冷未梳頭。早起煙霜白，初寒鳥雀愁。詩成遣誰和，還是寄蘇州。
秋夜聽高調涼州
作者：白居易（唐）

樓上金風聲漸緊，月中銀字韻初調。促張弦柱吹高管，一曲涼州入泬寥。
香山寺二絕
作者：白居易（唐）

空山寂靜老夫閑，伴鳥隨雲往復還。家醞滿瓶書滿架，半移生計入香山。愛風巖上攀松蓋，戀月潭邊坐石稜。且共雲泉結緣境，他生當作此山僧。
送舒著作重授省郎赴闕
作者：白居易（唐）

三歲相依在洛都，遊花宴月飽歡娛。惜別笙歌多怨咽，從此求閑應不得，更能重醉白家無。
同諸客嘲雪中馬上妓
作者：白居易（唐）

珊瑚鞭嚲馬踟躕，引手低蛾索一盂。腰為逆風成弱柳，雪裡君看何所似，王昭君妹寫真圖。
喜劉蘇州恩賜金紫，遙想賀宴，以詩慶之
作者：白居易（唐）

海內姑蘇太守賢，恩加章綬豈徒然。賀賓喜色欺杯酒，莫嫌鬢上些些白，金紫由來稱長年。
藍田劉明府攜酌相過與皇甫郎中卯時同飲醉後贈之
作者：白居易（唐）

臘月九日暖寒客，卯時十分空腹杯。玄晏舞狂烏帽落，不為劉家賢聖物，愁翁笑口大難開。
劉蘇州以華亭一鶴遠寄，以詩謝之
作者：白居易（唐）

老鶴風姿異，衰翁詩思深。素毛如我鬢，丹頂似君心。松際雪相映，雞群塵不侵。殷勤遠來意，一隻重千金。
早春憶蘇州寄夢得
作者：白居易（唐）

吳苑四時風景好，就中偏好是春天。霞光曙後殷於火，誠知歡樂堪留戀，其奈離鄉已四年。
嘗新酒憶晦叔二首
作者：白居易（唐）

尊裡看無色，杯中動有光。自君拋我去，此物共誰嘗。世上強欺弱，人間醉勝醒。自君拋我去，此語更誰聽。
負春
作者：白居易（唐）

病來道士教調氣，老去山僧勸坐禪。孤負春風楊柳曲，去年斷酒到今年。
池上閑吟二首
作者：白居易（唐）

高臥閑行自在身，池邊六見柳條新。幸逢堯舜無為日，莫愁客到無供給，家醞香濃野菜春。非莊非宅非蘭若，竹樹池亭十畝餘。非道非僧非俗吏，雖未定知生與死，其間勝負兩何如。
早春招張賓客
作者：白居易（唐）

久雨初晴天氣新，風煙草樹盡欣欣。雖當冷落衰殘日，商山老伴相收拾，不用隨他年少人。
營閒事
作者：白居易（唐）

自笑營閒事，從朝到日斜。澆畦引泉脈，掃徑避蘭芽。暖變牆衣色，晴催木筆花。桃根知酒渴，晚送一甌茶。
感春
作者：白居易（唐）

老思不禁春，風光照眼新。花房紅鳥觜，池浪碧魚鱗。倚棹誰為伴，持杯自問身。心情多少在，六十二三人。
春池上戲贈李郎中
作者：白居易（唐）

滿池春水何人愛，唯我回看指似君。直似挼藍新汁色，與君南宅染羅裙。
玩半開花贈皇甫郎中
作者：白居易（唐）

勿訝春來晚，無嫌花發遲。人憐全盛日，我愛半開時。紫蠟黏為蒂，紅蘇點作蕤。成都新夾纈，梁漢碎胭脂。樹杪真珠顆，牆頭小女兒。淺深妝駁落，高下火參差。蝶戲爭香朵，鶯啼選穩枝。好教郎作伴，合共酒相隨。醉玩無勝此，狂嘲更讓誰。猶殘少年興，不似老人詩。西日憑輕照，東風莫殺吹。明朝應爛漫，後夜更離披。林下遙相憶，尊前暗有期。銜杯嚼蕊思，唯我與君知。
池邊
作者：白居易（唐）

柳老香絲宛，荷新鈿扇圓。殘春深樹裡，斜日小樓前。醉遣收杯杓，閑聽理管絃。池邊更無事，看補採蓮船。
家釀新熟每嘗輒醉妻侄等勸令少飲因成長句以諭之
作者：白居易（唐）

君應怪我朝朝飲，不說向君君不知。身上幸無疼痛處，六十三翁頭雪白，假如醒黠欲何為。
送常秀才下第東歸
作者：白居易（唐）

東歸多旅恨，西上少知音。寒食看花眼，春風落日心。百憂當二月，一醉直千金。到處公卿席，無辭酒醆深。
且遊
作者：白居易（唐）

手裡一杯滿，心中百事休。春應唯仰醉，老更不禁愁。弄水回船尾，尋花信馬頭。眼看筋力減，遊得且須遊。
題王家莊臨水柳亭
作者：白居易（唐）

弱柳緣堤種，虛亭壓水開。條疑逐風去，波欲上階來。翠羽偷魚入，紅腰學舞回。春愁正無緒，爭不盡殘杯。
題令狐家木蘭花
作者：白居易（唐）

膩如玉指塗朱粉，光似金刀剪紫霞。從此時時春夢裡，應添一樹女郎花。
拜表回閒遊
作者：白居易（唐）

玉佩金章紫花綬，紵衫藤帶白綸巾。晨興拜表稱朝士，八關淨戒齋銷日，一曲狂歌醉送春。酒肆法堂方丈室，
西街渠中，種蓮壘石，頗有幽致，偶題小樓
作者：白居易（唐）

朱檻低牆上，清流小閣前。僱人栽菡萏，買石造潺湲。影落江心月，聲移穀口泉。閑看捲簾坐，醉聽掩窗眠。路笑淘官水，家愁費料錢。是非君莫問，一對一翛然。
晚春閒居楊工部寄詩、楊常州寄茶同到因以長句答之
作者：白居易（唐）

宿酲寂寞眠初起，春意闌珊日又斜。勸我加餐因早筍，兄弟東西官職冷，門前車馬向誰家。
玉泉寺南三裡澗下多深紅躑躅繁豔殊常感惜題詩以示遊者
作者：白居易（唐）

玉泉南澗花奇怪，不似花叢似火堆。今日多情唯我到，猶有一般辜負事，不將歌舞管絃來。
早服雲母散
作者：白居易（唐）

曉服雲英漱井華，寥然身若在煙霞。藥銷日晏三匙飯，淨名事理人難解，身不出家心出家。
三月晦日晚聞鳥聲
作者：白居易（唐）

晚來林鳥語殷勤，似惜風光說向人。遣脫破袍勞報暖，
早夏遊平原回
作者：白居易（唐）

夏早日初長，南風草木香。肩輿頗平穩，澗路甚清涼。紫蕨行看採，青梅旋摘嘗。療饑兼解渴，一醆冷雲漿。
宿天竺寺回
作者：白居易（唐）

野寺經三宿，都城複一還。家仍念婚嫁，身尚系官班。蕭灑秋臨水，沉吟晚下山。長閑猶未得，逐日且偷閒。
侍中晉公欲到東洛先蒙書問期宿龍門思往感今輒獻長句
作者：白居易（唐）

昔蒙興化池頭送，今許龍門潭上期。聚散但慚長見念，聞說風情筋力在，只如初破蔡州時。
奉和晉公侍中蒙除留守行及洛師感悅發中斐然成詠之作
作者：白居易（唐）

鸞鳳翱翔在寥廓，貂蟬蕭灑出埃塵。致成堯舜昇平代，商山老皓雖休去，終是留侯門下人。
送劉五司馬赴任硤州兼寄崔使君
作者：白居易（唐）

位下才高多怨天，劉兄道勝獨恬然。貧於揚子兩三倍，郡丞自合當優禮，何況夷陵太守賢。
菩提寺上方晚眺
作者：白居易（唐）

樓閣高低樹淺深，山光水色暝沉沉。嵩煙半卷青綃幕，誰知不離簪纓內，長得逍遙自在心。
楊柳枝詞八首
作者：白居易（唐）

六麼水調家家唱，白雪梅花處處吹。古歌舊曲君休聽，聽取新翻楊柳枝。陶令門前四五樹，亞夫營裡百千條。何似東都正二月，黃金枝映洛陽橋。依依褭褭複青青，句引春風無限情。白雪花繁空撲地，綠絲條弱不勝鶯。紅板江橋青酒旗，館娃宮暖日斜時。可憐雨歇東風定，萬樹千條各自垂。蘇州楊柳任君誇，更有錢唐勝館娃。若解多情尋小小，綠楊深處是蘇家。蘇家小女舊知名，楊柳風前別有情。剝條盤作銀環樣，卷葉吹為玉笛聲。葉含濃露如啼眼，枝嫋輕風似舞腰。小樹不禁攀折苦，乞君留取兩三條。人言柳葉似愁眉，更有愁腸似柳絲。柳絲挽斷腸牽斷，彼此應無續得期。
與元丹丘方城寺談玄作
作者：李白（唐）

茫茫大夢中，惟我獨先覺。騰轉風火來，假合作容貌。滅除昏疑盡，領略入精要。澄慮觀此身，因得通寂照。郎悟前後際，始知金仙妙。幸逢禪居人，酌玉坐相召。彼我俱若喪，雲山豈殊調。清風生虛空，明月見談笑。怡然青蓮宮，永願恣遊眺。
尋高鳳石門山中元丹丘
作者：李白（唐）

尋幽無前期，乘興不覺遠。蒼崖渺難涉，白日忽欲晚。未窮三四山，已曆千萬轉。寂寂聞猿愁，行行見雲收。高松來好月，空穀宜清秋。溪深古雪在，石斷寒泉流。峰巒秀中天，登眺不可盡。丹丘遙相呼，顧我忽而哂。遂造窮穀間，始知靜者閑。留歡達永夜，清曉方言還。
安州般若寺水閣納涼，喜遇薛員外乂
作者：李白（唐）

翛然金園賞，遠近含晴光。樓臺成海氣，草木皆天香。忽逢青雲士，共解丹霞裳。水退池上熱，風生松下涼。吞討破永珍，搴窺臨眾芳。而我遺有漏，與君用無方。心垢都已滅，永言題禪房。
魯中都東樓醉起作
作者：李白（唐）

昨日東樓醉，還應倒接z5。阿誰扶上馬，不省下樓時。
對酒醉題屈突明府廳
作者：李白（唐）

陶令八十日，長歌歸去來。故人建昌宰，借問幾時回。風落吳江雪，紛紛入酒杯。山翁今已醉，舞袖為君開。
月下獨酌四首
作者：李白（唐）

花間一壺酒，獨酌無相親。舉杯邀明月，對影成三人。月既不解飲，影徒隨我身。暫伴月將影，行樂須及春。我歌月裴回，我舞影零亂。醒時同交歡，醉後各分散。永結無情遊，相期邈雲漢。天若不愛酒，酒星不在天。地若不愛酒，地應無酒泉。天地既愛酒，愛酒不愧天。已聞清比聖，複道濁如賢。賢聖既已飲，何必求神仙。三杯通大道，一鬥合自然。但得酒中趣，勿為醒者傳。三月鹹陽城，千花晝如錦。誰能春獨愁，對此徑須飲。窮通與修短，造化夙所稟。一樽齊死生，萬事固難審。醉後失天地，兀然就孤枕。不知有吾身，此樂最為甚。窮愁千萬端，美酒三百杯。愁多酒雖少，酒傾愁不來。所以知酒聖，酒酣心自開。辭粟臥首陽，屢空饑顏回。當代不樂飲，虛名安用哉。蟹螯即金液，糟丘是蓬萊。且須飲美酒，乘月醉高臺。
春歸終南山松龕舊隱
作者：李白（唐）

我來南山陽，事事不異昔。卻尋溪中水，還望巖下石。薔薇緣東窗，女蘿繞北壁。別來能幾日，草木長數尺。且複命酒樽，獨酌陶永夕。
冬夜醉宿龍門，覺起言志
作者：李白（唐）

醉來脫寶劍，旅憩高堂眠。中夜忽驚覺，起立明燈前。開軒聊直望，曉雪河冰壯。哀哀歌苦寒，鬱鬱獨惆悵。傅說版築臣，李斯鷹犬人。欻起匡社稷，甯複長艱辛。而我胡為者，歎息龍門下。富貴未可期，殷憂向誰寫。去去淚滿襟，舉聲梁甫吟。青雲當自致，何必求知音。
尋山僧不遇作
作者：李白（唐）

石徑入丹壑，松門閉青苔。閑階有鳥跡，禪室無人開。窺窗見白拂，掛壁生塵埃。使我空歎息，欲去仍裴回。香雲遍山起，花雨從天來。已有空樂好，況聞青猿哀。瞭然絕世事，此地方悠哉。
過汪氏別業二首
作者：李白（唐）

遊山誰可遊，子明與浮丘。疊嶺礙河漢，連峰橫鬥牛。汪生面北阜，池館清且幽。我來感意氣，捶炰列珍羞。掃石待歸月，開池漲寒流。酒酣益爽氣，為樂不知秋。疇昔未識君，知君好賢才。隨山起館宇，鑿石營池臺。星火五月中，景風從南來。數枝石榴發，一丈荷花開。恨不當此時，相過醉金罍。我行值木落，月苦清猿哀。永夜達五更，吳歈送瓊杯。酒酣欲起舞，四座歌相催。日出遠海明，軒車且裴回。更遊龍潭去，枕石拂莓苔。
待酒不至
作者：李白（唐）

玉壺系青絲，沽酒來何遲。山花向我笑，正好銜杯時。晚酌東窗下，流鶯複在茲。春風與醉客，今日乃相宜。
獨酌
作者：李白（唐）

春草如有意，羅生玉堂陰。東風吹愁來，白髮坐相侵。獨酌勸孤影，閑歌面芳林。長松爾何知，蕭瑟為誰吟。手舞石上月，膝橫花間琴。過此一壺外，悠悠非我心。
友人會宿
作者：李白（唐）

滌蕩千古愁，留連百壺飲。良宵宜清談，皓月未能寢。醉來臥空山，天地即衾枕。
春日獨酌二首
作者：李白（唐）

東風扇淑氣，水木榮春暉。白日照綠草，落花散且飛。孤雲還空山，眾鳥各已歸。彼物皆有託，吾生獨無依。對此石上月，長醉歌芳菲。我有紫霞想，緬懷滄洲間。思對一壺酒，澹然萬事閑。橫琴倚高松，把酒望遠山。長空去鳥沒，落日孤雲還。但恐光景晚，宿昔成秋顏。